 Agaasimaha Guud ee Wasaradda duulista hawada iyo gaadiidka cirka Somaliland Cumar Cabdi Aadan Cumar-Sayid, oo halkaasi ka hadlay ayaa waxa uu yidhi Runtii munaasibadani waxa ay daarantahay sagootin aanu ku sii sagootinayno tobankii arday ee ku guulaystay imtaxaankii hayadda ICAO ka qaaday, imtixaankaas oo ahaa lix iyo toban boos oo Soomaaliya iyo Somaliland la wada siiyey, waxaa xusid mudan in Somaliland ay toban boos ku guulaysatay, oo ardaydani ay imtaxaan kaga soo dhex baxeen kun iyo laba boqol oo qof, oo marka aynu dib u raacno ardaydan taariikhdooda waa ardaydii ka soo baxday dugsiyada SOS iyo Ilays oo taclintana kaalin fiican kaga jiray, oo taariikh wanaagsan ku lahaa, runtii hawshooda shaqaalaysiintu wakhti ayey nagu qaadatay, baasaaboorada iyo fiisayaasha intaanu helaynay, waxaanu halkan warbaahinta uga cadaynaynaa in maalinta Salaasada ay Nairobi u bixi doonaan iyaga oo shaqaale rasmi ah , waxbarasho ay halkaas ku soo qadaan doonaan kadibna ay soo noqon doonaan, oo ay ka hawl galidoonaan madarada dalka. 